Príloha č. 16
k nariadeniu vlády č..../2005 Z. z.

ZOZNAM VYBRANÝCH LÁTOK A PODMIENKY ICH OZNÁMENIA

Ref.
číslo	Názov látky	Požiadavky na oznamované údaje	
1	Etanol, izopropanol alebo 
zmes etanolu a izopropanolu	Uvedie sa obsah etanolu, izopropanolu alebo zmesi etanolu a izopropanolu v hmotnostných percentách.  Ak etanol, izopropanol alebo zmes etanolu a izopropanolu uvedený v rámcovom zložení podľa prílohy č. 15 nie je v kozmetických výrobkoch prítomný, jeho obsah sa uvedie 0.

Nové oznámenie sa podáva, ak sa obsah etanolu, izopropanolu alebo zmesi etanolu a izopropanolu  zmení viac ako o 5 % hm. a hodnota uvedená v predchádzajúcom oznámení bola menšia ako 30 % hm. alebo ak sa obsah etanolu, izopropanolu alebo zmesi etanolu a izopropanolu zmení viac ako o 10 % hm. a hodnota uvedená v predchádzajúcom oznámení bola väčšia alebo rovná 30 % hm.
	
2	Aktívne látky pôsobiace proti lupinám	Uvedie sa názov a obsah každej aktívnej látky pôsobiacej proti lupinám.

Nové oznámenie sa podáva, ak sa obsah aktívnej látky pôsobiacej proti lupinám zmení  viac ako o 50 % hm. oproti hodnote uvedenej v predchádzajúcom oznámení.
	
3	Vitamín A alebo jeho derivát 	Uvedie sa obsah vitamínu A alebo jeho derivátu v IU na gram, ak je obsah vitamínu A alebo jeho derivátu vyšší ako 7 000 IU na gram kozmetického výrobku.

Nové oznámenie sa podáva, ak sa obsah vitamínu A alebo jeho derivátu zmení  viac ako o 1 000 IU na gram oproti hodnote uvedenej v predchádzajúcom oznámení.
	
4	Deriváty xantínu napr. kofeín a teofylín	Uvedie sa názov a obsah každého derivátu xantínu, ak je celkový obsah derivátov xantínu vyšší ako 0,5 % hm.
	
5	Katiónové povrchovoaktívne látky	Uvedie sa celkový obsah povrchovoaktívnych látok, ak je celkový obsah katiónových povrchovoaktívnych látok vyšší ako 5 % hm.

Nové oznámenie sa podáva, ak sa celkový obsah katiónových povrchovoaktívnych látok zmení viac ako o 20 % hm. oproti hodnote uvedenej v predchádzajúcom oznámení.
	
6	Rozpúšťadlá v sprejoch na vlasy s rámcovým zložením č. 2.12 a 2.13 prílohy č. 15	Uvedie sa názov a obsah každého rozpúšťadla. 

Nové oznámenie sa podáva, ak sa celkový obsah rozpúšťadiel zmení viac ako o 20 % hm. oproti hodnote uvedenej v predchádzajúcom oznámení.
	
7	Rozpúšťadlá v polotrvalých a trvalých farbách na vlasy s rámcovým zložením č. 2.25 a 2.26 prílohy č. 15	Uvedie sa názov a obsah každého rozpúšťadla.

Nové oznámenie sa podáva, ak sa celkový obsah rozpúšťadiel zmení viac ako o 20 % hm. oproti hodnote uvedenej v predchádzajúcom oznámení.
	
8	Persulfáty a rozpúšťadlá v zosvetľovačoch na vlasy s rámcovým zložením č. 2.29 prílohy č. 15	Uvedie sa názov a obsah každého persulfátu a rozpúšťadla.

Nové oznámenie sa podáva, ak sa celkový obsah persulfátov alebo rozpúšťadiel zmení viac ako o 20 % hm. oproti hodnote uvedenej v predchádzajúcom oznámení.
	
  9	Peroxid vodíka v kozmetických výrobkoch s rámcovým zložením č. 2.17 časť 1, 2.19, 2.26 časť 2 a 2.29 roztok A prílohy č. 15
	Uvedie sa obsah peroxidu vodíka.
	
10	Rozpúšťadlá v lakoch na nechty s rámcovým zložením č. 11.3 prílohy č. 15	Uvedie sa názov a obsah každého rozpúšťadla.

Nové oznámenie sa podáva, ak sa celkový obsah rozpúšťadiel zmení viac ako o 20 % hm. oproti hodnote uvedenej v predchádzajúcom oznámení.
	
11	Fluoridy v zubných pastách a ústnych vodách s rámcovým zložením č. 8.1 a 8.2 prílohy č. 15	Uvedie sa obsah fluoridov vyjadrených ako fluór. Ak fluoridy v kozmetických výrobkoch nie sú prítomné, obsah fluóru sa uvedie 0 % hm.

Nové oznámenie sa podáva, ak sa obsah fluoridov zmení viac ako o 20 % hm. oproti hodnote uvedenej v predchádzajúcom oznámení.
	
12	Anorganické soli sodíka v soliach do kúpeľa s rámcovým zložením č. 3.3 prílohy č. 15	Uvedie sa celkový obsah anorganických solí sodíka vyjadrený ako chlorid sodný.

Nové oznámenie sa podáva, ak sa celkový obsah anorganických solí sodíka zmení  viac ako o 20 % hm. oproti hodnote uvedenej v predchádzajúcom oznámení.
	
13	Éterické oleje alebo deriváty éterických olejov vrátane gáfru	Uvedie sa názov a obsah každého éterického oleja alebo jeho derivátu, ak je obsah jednotlivých éterických olejov alebo ich derivátov v kozmetických výrobkoch vyšší ako 0,5 % hm. okrem kozmetických výrobkov s rámcovým zložením 5.1.	
14	pH	Uvedie sa hodnota pH, ak je hodnota pH v kozmetických výrobkoch nižšia ako 3 a vyššia ako 10. Ak kozmetický výrobok pozostáva z viacerých samostatne zabalených častí, uvedie sa hodnota pH zmesi a hodnota pH jednotlivých častí.

Nové oznámenie sa podáva, ak sa hodnota pH zmení  viac ako o 0,5 oproti hodnote uvedenej v predchádzajúcom oznámení.